Yevropa janubiy observatoriyasi (ESO) olimlari ALMA mikroto‘lqinli teleskop yordamida Quyoshdagi dog‘larning ichiga nazar solishning uddasidan chiqishdi. Atacama Large Millimeter Array (ALMA) — bu dunyodagi eng qimmat va eng katta radioteleskoplar majmuasi hisoblanadi. U yagona astronomik teleskop-radiointerferometrga birlashtirilgan 66 ta antennadan iborat. Shu boisdan, teleskop keng ko‘rish burchagi va yuqori o‘lchamga ega. Teleskopning quvvati Quyoshdagi barcha dog‘larni bir vaqtning o‘zida kuzatish imkonini beradi. Kelgusida bu Quyosh bo‘ronlarini oldindan taxmin qilishda yordam beradi.